KIRJALLINEN KYSYMYS E-1936/98

esittäjä(t): Roberta Angelilli (NI) komissiolle

(18. kesäkuuta 1998)

Aihe: Taiteilijoiden työllisyyden helpottaminen

Usein käy niin, että jotkut taiteilijat ovat pitkään työttöminä eivätkä ole mukana televisiolähetyksissä. Heidän tunnettuutensa ja arvonsa vähenee tämän vuoksi ja siitä aiheutuu usein myös taloudellisesti dramaattisia vaikutuksia. Italian valtio on ratifioinut esiintyvien taiteilijoiden, äänilevyjen tuottajien ja radiotoimintaa harjoittavien organisaatioiden suojelemisesta tehdyn kansainvälisen yleissopimuksen.

Eri aloilla työskenteleville ammattitaiteilijoille, vaikkeivät nämä olisikaan suosittuja, olisi tarjottava mahdollisuus esiintyä televisiolähetyksissä. Komissiolta kysytään seuraavaa:

1. Onko olemassa direktiivejä tai komission asiakirjoja, joissa käsitellään tätä asiaa?

2. Eikö komissio pidä tarpeellisena ehdottaa kulttuuri- ja taidelähetyksiä koskevaa erityistukea, jolla otetaan huomioon alalla esiintyvä työttömyys?

3. Eikö komissio pidä tarpeellisena tehdä ehdotuksia erityistoimista, joilla helpotetaan taiteilijoiden sijoittumista tai uudelleen sijoittumista?

4. Komissiolta pyydetään yleistä kannanottoa asiaan.

Komission jäsenen Marcelino Orejankomission puolesta antama vastaus

(30. heinäkuuta 1998)

Kulttuurielämä kokonaisuudessaan ja eritoten taiteilijat hyötyvät yleisellä tasolla sisämarkkinoiden perustamisesta ja toiminnasta ja erityisesti sijoittautumisvapaudesta, vapaudesta tarjota palveluja sekä henkilöiden vapaasta liikkuvuudesta. Yhteisö on myötävaikuttanut taiteilijoiden oikeuksien suojaamiseen ja hyväksynyt kattavan suojan tarjoavaa tekijänoikeuksia ja lähioikeuksia koskevaa lainsäädäntöä. Arvoisa parlamentin jäsen voi näiltä osin tutustua jo hyväksyttyihin direktiiveihin tai valmisteilla oleviin direktiiveihin (näitä ovat Euroopan parlamentin ja neuvoston direktiivi 96/9/EY, annettu 11 päivänä maaliskuuta 1996, tietokantojen oikeudellisesta suojasta(1); neuvoston direktiivi 93/98/ETY, annettu 29 päivänä lokakuuta 1993, tekijänoikeuden ja tiettyjen lähioikeuksien suojan voimassaoloajan yhdenmukaistamisesta; neuvoston direktiivi 93/83/ETY, annettu 27 päivänä syyskuuta 1993, tiettyjen satelliitin välityksellä tapahtuvaan yleisradiointiin ja kaapeleitse tapahtuvaan edelleen lähettämiseen sovellettavien tekijänoikeutta sekä lähioikeuksia; neuvoston direktiivi 92/100/ETY, annettu 19 päivänä marraskuuta 1992, vuokraus- ja lainausoikeuksista sekä tietyistä tekijänoikeuden lähioikeuksista henkisen omaisuuden alalla; neuvoston direktiivi 91/250/ETY, annettu 14 päivänä toukokuuta 1991, tietokoneohjelmien oikeudellisesta suojasta; Euroopan parlamentti ja neuvosto valmistelevat parhaillaan ehdotusta direktiiviksi alkuperäisen taideteoksen tekijän jälleenmyyntioikeuksien takaamiseksi(2) ja yksi muutettu ehdotus(3) on hyväksyttävänä komissiossa. Mainittu ehdotus koskee taiteilijoiden oikeutta taloudelliseen korvaukseen, jos julkiset viranomaiset, huutokauppakamarit tai muut kaupalliset agentit myyvät heidän teoksiaan. Tämän lisäksi komissio on hiljattain hyväksynyt Euroopan parlamentin ja neuvoston ehdotuksen direktiiviksi tekijänoikeudellisten kysymysten yhdenmukaistamisesta tietoyhteiskunnassa(4) ja kyseinen ehdotus on siirretty neuvoston ja parlamentin käsittelyyn odottamaan hyväksymistä).

Euroopan yhteisön perustamissopimuksen kulttuuria koskevassa 128 artiklassa mainitaan, että taideammattien harjoittajat voivat osallistua yhteisön kulttuuriohjelmien tarjoamiin hankkeisiin. Tältä osin arvoisa parlamentin edustaja voi tutustua tiedonantoon, jonka komissio on hiljattain antanut parlamentille, neuvostolle ja alueiden komitealle, ja joka sisältää Euroopan yhteisön ensimmäisen kulttuurin puiteohjelman (2000-2004)(5).

Kulttuuriapurahojen jakoperusteista määrätään kuitenkin poikkeuksellisesti yhteisön perustamissopimuksen 93 artiklan kolmannessa luvussa, ja niitä valvoo komissio. Kansallisilla apurahoilla tuetaan suoraan tai välillisesti taideammattien harjoittajien työllisyyttä eri aloilla.

Komissio haluaa muistuttaa arvoisaa parlamentin jäsentä läheisyysperiaatteesta sekä Euroopan yhteisön perustamissopimukseen kirjattujen toimivaltuuksiensa rajallisuudesta kyseisellä alalla. Jo näidenkin perusteella tietyt toimenpiteet ovat helpoimmin toteutettavissa kansallisella tasolla.

(1) EYVL L 77, 27.3.1996.EYVL L 290, 24.11.1993.EYVL L 248, 6.10.1993.EYVL L 346, 27.11.1992.EYVL L 122, 17.5.1991.

(2) EYVL C 178, 21.6.1996.

(3) EYVL C 125, 23.4.1998.

(4) EYVL C 108, 7.4.1998.

(5) KOM(98) 266 lopullinen.